ሰሜን ኮሪያ ከደቡብ ኮሪያ ጋር ልታደርግ የነበረውን ውይይት መሰረዟን አስታወቀች
ሰሜን ኮሪያ ከደቡብ ኮሪያ ጋር ልታደርግ የነበረውን ውይይት መሰረዟን አስታወቀች ።ሰሜን ኮርያ  ይህን  የወሰነችው  ደቡብ ኮሪያ ከአሜሪካ ጋር እያደረገች ባለችው ወታደራዊ ልምምድ ምክንያት በመሆኑ እንደሆነ ነው የተገለፀው፡፡ከዚህ ጋር በተያያዘ ሰሜን ኮሪያ አሜሪካ በቀጠናው ላይ የምታደርገውን  ማስፈራራት ወታደራዊ  ልምምድም  እንድታቆም ማስጠንቀቂያ ሠጥታለች፡፡ አሜሪካ አሁንም ከሰሜን ኮሪያ ጋር ለመነጋገር ዝግጁ መሆኗን ገልፃለች፡፡አሜሪካ እና ደቡብ ኮሪያ የጋራ ወታደራዊ ልምምድ ለማድረግ የጋራ ስምምነት የተፈራረሙት እ.ኤ.አ በ1953 ነው፡፡ሁለቱ ሀገራት በወቅቱ ስምምነቱን ያደረጉት ለጋራ ደህንነት ሲሆን ከማንኛውም ውጫዊ አካል ሊደርስባቸው የሚችለውን ጥቃት ለመከላለከል ሲሉም ሰፋፊ ወታደራዊ ልምዶች እስካዛሬ ስያደርጉ ቆይተዋል እያደረጉም ይገኛሉ፡፡አሜሪካ እና ደቡብ ኮሪያ የጋራ ወታደራዊ ትስስር እንዲኖራቸው ዋና ምክንያት ተደርጋ የምትወሰደው ሰሜኗ ነች፡፡ ሁለቱ ሀገራት  በማንኛዉንም የውጭ ጥቃት አስከፊ የሚባለውን እርምጃ በጋራ ለመወሰድ ዝግጁም መሆን እንዳለባቸው ስምምነት ነበራቸው፡፡ሰሜን ኮሪያ የቀጠናው ዋንኛው የሰላም ፀር ተደርጋ ስትወሰድ በዘመኗ ከባድ እና በዓለም ወደር ያልተገኘለትን የኒውክለር እና አሃጉር አቋራጭ የሃይድሮጂን ቦምብ ሙከራዎችን በተሳካ ሁኔታ አድርጋ አሳይታለች፡፡በእነዚህ ሀገራት መካከል ውጥረትን ያነገሰው ሰሜን ኮሪያ ተደጋጋሚ አሃጉር አቋራች የጦር መሣሪያ ሙከራዎች አንዴ ሲረግብ አንዴ ሲግል ቆይቶ በዘመነ ዶናልድ ጄ ትራምፕ እና ኪም ጆንግ ኡን ለውውይት ዝግጁ ሆኗል፡፡ድምበር ብቻ የሚለያያቸው ነገር በደም የሚተሳሰሩት ሁለቱ ኮሪያዎች በመሃላቸው ከሮ የነበረዉን ውጥረት በማርገብ በታሪክ ለመጀመሪያ ጊዜ ሁለቱ መሪዎች ተገናኝተው አውርተዋል፡፡ ግንኙታቸውም መልካም እና ከውጥረቱም ይልቅ ዓለምን አስግቶ ከነበረው የእፎይታ ተስፋን ይዞ ብቅ ቢሎም ነበር፡፡ኪም ጆንግ ኡን እና ሙን ጂ ኢን ከተገናኙ በኋላ ከሙን ጂን የሚላክ ልዩ ልኡክ ከኪም ጆንግ ኡን ጋር ፓነሙንጆም  ከተማ ለመገናኘት ቀጠሮ ይዘው መለያየታቸው የሚታወስ ነው፡፡የቀጠሯቸው ዋና ዓለማ ሁለቱ ሀገራት በመሃላቸው ያለዉን ወታደራዊ ውጥረት ለማንሳት እና የሁለቱ ሀገራት ናጣ ቀጠና ለመመስረት ቢሆንም አሁን ግን ቀጠሯቸው በቀጠሮ ብቻ እንደሚቀር የሰሜን ኮርያ  ፕሬዝዳንት ኪም ጆንግ ኡን ፅህፈት ቤት አስታውቋል፡፡ሰሜን ኮሪያ ምክንያቱን ስትገልፅ የማስፈራራት እና የወራራ ልምምድ ነው ያለችውን የአሜሪካን እና ደቡብ ኮሪያ የጋራ ወታደራዊ ልምምድ በፍፁም ምቾት ስላልሰጣት ስለመሆኑ አስታውቃለች። የሁለቱ ሀገረታ ልምምድ ኤን ለማስፈራራት እና ለወራራ የሚያደርጉት ልምምድ በመሆኑ ከደቡብ ኮሪያ ጋር ለማድረግ ያቀደችዉን የሰላም ውይይት ሰርዣለው በማለት አቋሟን ይፋ አድርጋለች፡፡የኪም ጆንግ ኡን መንግስት እንዳስታወቀው አሜሪካ እና ደቡብ ኮሪያ አሁንእያደረጉት ያሉት የጋራ ወታደራዊ ልምምድ ከወትሮው ጠንክር ያለ ነው፡፡ በልምምዱ ላይ በመቶዎች የሚቆጠሩ የጦር አውሮፕላኖች እና በግልፅ የታዩ በ52 የተባለ ቦምብ ጣይና ኤ 15 ኬ የተሰኙ ዘመናዊ የቶር ጄቶች መኖራቸዉን ነው የገለፀው፡፡ ይህ ደግሞ የማስፈራራት እና የወራራ ልምምድ መሀኑ ደግሞ ከፉኛ በማስቆጣቱ ሀገራቸው የሰላም ውይይቱን እንደማታደርግ አስታውቋል፡፡ይህም በእንዲህ እንዳለ የአሜሪካው ፕሬዝዳንት ፕሬዝዳንት ዶናልድ ትራምፕ ከኪም ጆንግ ኡን ጋር በዓለም የመጀመሪያ የሆነ ታሪካዊ የሆነ የሰላም ውይይት ለማድረግ ሽር ጉድ እያሉ በሚኙበት ወቅት ኪም ጆንግ ኡን አሜሪካ ከዚህ ድርጊቷ እንዲትቆጠብ ቀጠን ያለ ትእዛዝ ስጥተዋል፡፡የሰሜን ኮሪያ ብሄራዊ ቴሌቪዥን እንዳስታወቀው አሜሪካ ወታደራዊ ልምምዱን በድብቅ እና በከፍተኛ ጥንቃቄ ስታደርግ እንደነበር ይፋ አድርጓል፡፡ ምክንያቱ ደግሞ አሜሪካ ከሰሜን ኮሪያ ጋር ለማድረግ ያቀደችው የሰላም ውይይት በምንም መልኩ እንዲስተገጓገል ስለማትፈልግ ነው፡፡ይህንን ተከትሎ የቢቢሲ ዘገቢ ከሰሜን ኮሪያ ባስነበበችው ዜና አሜሪካ ውይይቱ እንዳይደረግ ሊያደርጉ የሚችሉ ማንኛውንም አጠራጣሪ ነገሮችን ለማስቆም ዝግጁ መሆኗን አስነብባለች፡፡የፕሬዛዳንት ትራምፕ ፅሀፈት ቤትም ከሀገሪቷ ጋር ለማድረግ የታቀደው የሠላም ውይይት በምንም መልኩ እንዳማይቆም ይፋ ማድረጉንም ጨምራ ገልጻለች፡፡(ምንጭ ቢቢሲ)